**ТӨСӨЛ 2024.08.28**

**УУЛ УУРХАЙН БҮТЭЭГДЭХҮҮНИЙ АРИЛЖААНЫ ЖУРАМ**

**/Шинэчилсэн найруулга/**

*ТӨСӨЛ*

**УУЛ УУРХАЙН БҮТЭЭГДЭХҮҮНИЙ АРИЛЖААНЫ ЖУРАМ**

[**НЭГ.ЕРӨНХИЙ ЗҮЙЛ** 2](#_Toc175819425)

[**ХОЁР.БИРЖЭЭР АРИЛЖААЛАХ** 3](#_Toc175819426)

[**УУЛ УУРХАЙН БҮТЭЭГДЭХҮҮН** 3](#_Toc175819427)

[**ГУРАВ.ХУДАЛДАГЧ, ХУДАЛДАН АВАГЧИЙГ БҮРТГЭХ,** 3](#_Toc175819428)

[**БҮРТГЭХЭЭС ТАТГАЛЗАХ** 3](#_Toc175819429)

[**ДӨРӨВ.ЗАХИАЛГА ХҮЛЭЭН АВАХ, БҮРТГЭХ,** 4](#_Toc175819430)

[**БҮРТГЭХЭЭС ТАТГАЛЗАХ** 4](#_Toc175819431)

[ХУДАЛДАХ ЗАХИАЛГА, ТҮҮНИЙГ ХҮЛЭЭН АВАХ 4](#_Toc175819432)

[БИРЖИД БҮРТГЭГДСЭН ХУДАЛДАХ ЗАХИАЛГАД ӨӨРЧЛӨЛТ ОРУУЛАХ 5](#_Toc175819433)

[ХУДАЛДАН АВАХ ЗАХИАЛГА, ТҮҮНИЙГ ХҮЛЭЭН АВАХ 5](#_Toc175819434)

[**ТАВ.АРИЛЖААГ ЗОХИОН БАЙГУУЛАХ** 6](#_Toc175819435)

[**ЗУРГАА.ХЭЛЦЛИЙН ТАЙЛАН** 6](#_Toc175819436)

[**ДОЛОО.АРИЛЖААНЫ МЭДЭЭЛЛИЙН ИЛ ТОД БАЙДАЛ** 7](#_Toc175819437)

[**НАЙМ.АРИЛЖААГ ЗОГСООХ, ЦУЦЛАХ, ХҮЧИНГҮЙ БОЛГОХ** 7](#_Toc175819438)

[**ЕС.АРИЛЖААТАЙ ХОЛБООТОЙ МАРГААН** 8](#_Toc175819439)

[**АРАВ.БУСАД** 8](#_Toc175819440)

[“Уул уурхайн бүтээгдэхүүний арилжааны журам”-ын 8](#_Toc175819441)

[Хавсралт 1. 8](#_Toc175819442)

[**УУЛ УУРХАЙН БҮТЭЭГДЭХҮҮН ХУДАЛДАХ ЗАХИАЛГА** 8](#_Toc175819443)

[**УУЛ УУРХАЙН БҮТЭЭГДЭХҮҮНИЙ ФОРВАРД ГЭРЭЭНИЙ** 12](#_Toc175819444)

[**АРИЛЖААНЫ ЗАР** 12](#_Toc175819445)

[**УУЛ УУРХАЙН БҮТЭЭГДЭХҮҮНИЙ СПОТ ГЭРЭЭНИЙ** 15](#_Toc175819446)

[**АРИЛЖААНЫ ЗАР** 15](#_Toc175819447)

[**АГУУЛАХЫН БАРИМТ** 18](#_Toc175819448)

[**ХУДАЛДАГЧААР БҮРТГҮҮЛЭХЭД БҮРДҮҮЛЭХ БАРИМТ БИЧГИЙН ЖАГСААЛТ** 19](#_Toc175819449)

[**ХУДАЛДАН АВАГЧААР БҮРТГҮҮЛЭХЭД БҮРДҮҮЛЭХ БАРИМТ БИЧГИЙН ЖАГСААЛТ** 20](#_Toc175819450)

[БРОКЕРЫН КОМПАНИЙН ХУДАЛДАН АВАГЧИЙН 0](#_Toc175819451)

[ЗАХИАЛГЫН ДААЛГАВАР 0](#_Toc175819452)

**УУЛ УУРХАЙН БҮТЭЭГДЭХҮҮНИЙ АРИЛЖААНЫ ЖУРАМ**

# **НЭГ.ЕРӨНХИЙ ЗҮЙЛ**

* 1. Энэхүү журмаар "Монголын хөрөнгийн бирж" ХК (цаашид "Бирж" гэх)-ийн уул уурхайн бүтээгдэхүүний спот, форвард гэрээг арилжаалах захиалгыг хууль тогтоомжийн хүрээнд бүртгэх, арилжааг зохион байгуулах, мэдээллийн ил тод байдлыг хангахтай холбоотой харилцааг зохицуулна.
	2. Уул уурхайн бүтээгдэхүүнд суурилсан фьючерс, опцион санхүүгийн хэрэгслийн арилжааг энэ журмаар зохицуулахгүй.
	3. Энэхүү журмаар зохицуулаагүй бусад харилцааг Компанийн тухай хууль, Үнэт цаасны зах зээлийн тухай хууль, Уул уурхайн бүтээгдэхүүний биржийн тухай хууль холбогдох бусад хууль тогтоомж, Улсын Их Хурлын тогтоол, Засгийн газрын тогтоол, захиргааны хэм хэмжээний акт, Санхүүгийн зохицуулах хороо (цаашид “Хороо” гэх) болон Биржээс баталсан бусад журам, заавраар зохицуулна.
	4. Энэхүү журмыг Бирж, Биржийн арилжаанд оролцогчид, Биржийн зах зээлийн бусад оролцогчид дагаж мөрдөнө.

# **ХОЁР.БИРЖЭЭР АРИЛЖААЛАХ**

# **УУЛ УУРХАЙН БҮТЭЭГДЭХҮҮН**

* 1. Бирж нь Засгийн газраас биржээр арилжаалахаар баталсан уул уурхайн бүтээгдэхүүний арилжааг зохион байгуулна.
	2. Биржээр арилжаалах уул уурхайн бүтээгдэхүүн нь Монгол Улсад хүчин төгөлдөр мөрдөгдөж буй холбогдох стандартад заасан төрөл, ангилал, чанарын үзүүлэлтэд нийцсэн байна.
	3. Биржээр арилжаалагдсан бүтээгдэхүүний чанарын шаардлагыг худалдагч хариуцах бөгөөд бүтээгдэхүүний чанарт тогтмол хяналт тавьж, тухай бүр шаардлагатай арга хэмжээг авч ажиллана.
	4. Худалдагч нь зөвхөн бэлэн байгаа уул уурхайн бүтээгдэхүүнийг спот арилжаагаар арилжаалах бөгөөд тухайн бүтээгдэхүүнийг итгэмжлэгдсэн агуулахад байршуулж, итгэмжлэгдсэн лабораториор шинжилгээ хийлгүүлсэн байна.
	5. Уул уурхайн бүтээгдэхүүн тус бүрийг багц (лот)-аар илэрхийлэх ба тухайн багцад ногдох уул уурхайн бүтээгдэхүүний хэмжээ, түүнтэй холбоотой харилцааг холбогдох журмаар зохицуулна.
	6. Биржээр арилжих уул уурхайн бүтээгдэхүүний 50 буюу түүнээс дээш хэмжээний багцыг их хэмжээний багцад тооцно.
	7. Худалдагч нь уул уурхайн бүтээгдэхүүний дуудах доод үнийг зарлахдаа олон улсын зах зээлийн үнэд нийцүүлэн, тэгш, шударга, зах зээлийн эрэлт нийлүүлэлтийн зарчимд үндэслэн хил залгаа улсын хилийн боомтын үнээр тооцоолж ирүүлнэ.

# **ГУРАВ.ХУДАЛДАГЧ, ХУДАЛДАН АВАГЧИЙГ БҮРТГЭХ,**

# **БҮРТГЭХЭЭС ТАТГАЛЗАХ**

* 1. Уул уурхайн бүтээгдэхүүний биржийн арилжаанд зөвхөн Биржид бүртгүүлсэн хуулийн этгээд худалдагч, худалдан авагчаар оролцоно.
	2. Худалдан авагчийн брокер нь худалдан авагчийг биржид бүртгүүлэхээс өмнө түүний мэдээллийг Биржийн арилжааны системд оруулж, харилцагчийн код авах ба тухайн код нь худалдан авагчийг таних дахин давтагдашгүй код байна.
	3. Энэхүү журамд заасан шаардлагыг хангасан хуулийн этгээдийг худалдагч, худалдан авагчаар бүртгэж, гэрээ байгуулна.
	4. Худалдагчаар бүртгүүлэхэд дараах шаардлагыг хангасан байна. Үүнд:
		1. Ашигт малтмалын хүчин төгөлдөр тусгай зөвшөөрөлтэй Монгол Улсын хуулийн этгээд байх;
		2. Баяжуулах, боловсруулах үйлдвэрийн хувьд ашигт малтмалын тусгай зөвшөөрөл эзэмшигчтэй байгуулсан гэрээтэй байх;
		3. Тухайн чиглэлээр нэгээс доошгүй жил үйл ажиллагаа явуулсан байх;
		4. Биржийн гишүүн брокертой гэрээ байгуулсан байх.
	5. Худалдан авагчаар бүртгүүлэхэд дараах шаардлагыг хангасан байна. Үүнд:
		1. Хуулийн этгээд байх;
		2. Биржийн гишүүн брокертой гэрээ байгуулсан байх;
		3. Тухайн хуулийн этгээд, түүний эрх бүхий албан тушаалтан нь Нэгдсэн Үндэсний Байгууллагын Аюулгүйн зөвлөлөөс гаргасан хориг жагсаалтад ороогүй, орсон улсад бүртгэлгүй байх.
	6. Дээрх шаардлагыг хангасан хуулийн этгээд нь худалдагч, худалдан авагчаар бүртгүүлэхдээ энэхүү журмын хавсралтад заасан баримт бичгийг өөрийн брокероор дамжуулан Биржид ирүүлнэ.
	7. Дараах тохиолдолд худалдагч, худалдан авагчийг бүртгэхээс татгалзана. Үүнд:
		1. Энэ журамд заасан шаардлагыг хангаагүй;
		2. Хүчин төгөлдөр бус баримт бичиг ирүүлсэн;
		3. Журамд заасан ирүүлбэл зохих баримт бичгийг дутуу ирүүлсэн;
	8. Бирж нь бүртгүүлэх хүсэлтийг холбогдох баримт бичгийн хамт хүлээн авч шаардлага хангасан эсэхийг шалгаж шийдвэрлэнэ. Шаардлага хангасан хуулийн этгээд нь ажлын 5 өдрийн дотор биржтэй бүртгэлийн гэрээ байгуулна.
	9. Худалдан авагч нь зөвхөн нэг л брокертой гэрээ байгуулах бөгөөд тухайн брокероор зуучлуулж арилжаанд оролцоно.
	10. Худалдан авагч нь брокерыг солихдоо өмнөх брокертой байгуулсан гэрээг дуусгавар болгосон талаарх баримтыг шинэ брокертой байгуулсан гэрээний хамт биржид ирүүлнэ.

# **ДӨРӨВ.ЗАХИАЛГА ХҮЛЭЭН АВАХ, БҮРТГЭХ,**

# **БҮРТГЭХЭЭС ТАТГАЛЗАХ**

## ХУДАЛДАХ ЗАХИАЛГА, ТҮҮНИЙГ ХҮЛЭЭН АВАХ

* 1. Худалдагч нь Биржээр бүтээгдэхүүнээ арилжаалахдаа биржийн итгэмжлэгдсэн тээвэр, лаборатори, агуулах, терминалтай гэрээ байгуулсан байна.
	2. Брокер нь худалдах захиалгыг хүлээн авч ажлын 2 өдөрт багтаан хууль тогтоомж, журамд нийцсэн эсэхийг шалган биржид цахимаар хүргүүлэх бөгөөд худалдагч болон брокерын хооронд үүсэх нарийвчилсан харилцааг тэдгээрийн хоорондын гэрээгээр зохицуулна.
	3. Худалдагчийн брокер нь Биржээр арилжаалах бүтээгдэхүүний захиалгыг дараах баримт бичгийн хамт арилжаа зохион байгуулагдахаас ажлын 7-оос доошгүй, их хэмжээний багцын захиалгыг ажлын 10-аас доошгүй өдрийн өмнө Биржид ирүүлнэ. Үүнд:
		1. Энэхүү журмын Хавсралт 1-т заасан “Уул уурхайн бүтээгдэхүүн худалдах захиалга”;
		2. Монгол, Англи, Хятад хэлээр үнэн зөв, бүрэн гүйцэт бөглөсөн энэхүү журмын Хавсралт 2-д тусгагдсан “Уул уурхайн бүтээгдэхүүний арилжааны зарын маягт”;
		3. Спот гэрээний хувьд арилжаалах бүтээгдэхүүнийг итгэмжлэгдсэн агуулах, терминалд байршуулсан энэхүү журмын Хавсралт 3-т заасан агуулахын баримт;
		4. Итгэмжлэгдсэн лабораторийн хүчин төгөлдөр шинжилгээний дүгнэлт (2 сар хүртэл хугацаатай);
		5. Арилжаалах бүтээгдэхүүний дуудах доод үнийн тооцоолол;
	4. Бирж нь захиалгатай холбоотой шаардлагатай нэмэлт мэдээлэл, тодруулга, баримт бичгийг худалдагчийн брокероос хугацаа тогтоон, гаргуулан авч болно.
	5. Худалдагч нь арилжих захиалгад дурдсан бүтээгдэхүүнийг худалдан авагчид нийлүүлэх чадамжтай байна.
	6. Бирж нь худалдагчийн энэхүү журмын 4.5-д заасан чадамжийг тогтоох зорилгоор нэмэлт баримт бичиг (уулын ажлын төлөвлөгөөний гүйцэтгэл, тээвэрлэлтийн төлөвлөгөө, биржээр арилжаалагдсан гэрээний гүйцэтгэл зэрэг) шаардаж болно.
	7. Бирж нь худалдах захиалгыг энэхүү журамд заасан баримт бичгийн хамт хүлээн авснаас хойш ажлын 2 өдрийн дотор шалгаж, бүртгэх эсэхийг шийдвэрлэнэ.
	8. Худалдах захиалгыг бүртгэхдээ тухайн арилжаа зохион байгуулагдах өдөр, цагийг арилжааны төлөвлөгөө, хуваарьтай уялдуулж өөрчлөн бүртгэж болно. Ингэхдээ худалдагч, түүний брокертой зөвшилцөх бөгөөд хэрэв зөвшилцөлд хүрээгүй бол тухайн захиалгыг бүртгэхээс татгалзах үндэслэл болно.
	9. Худалдах захиалга нь энэхүү журамд заасан шаардлагыг хангасан тохиолдолд Биржийн Гүйцэтгэх захирлын тушаалаар бүртгэж, арилжааны зарыг олон нийтэд арилжаа зохион байгуулагдах өдрөөс ажлын 5-аас доошгүй өдрийн өмнө, их хэмжээний багцын арилжааны зарыг ажлын 8-аас доошгүй өдрийн өмнө өөрийн албан ёсны цахим хуудсанд байршуулна.
	10. Дараах тохиолдолд Бирж худалдах захиалгыг бүртгэхээс татгалзана. Үүнд:
		1. захиалгын мэдээлэл болон бүрдүүлбэр дутуу;
		2. захиалга, түүний бүрдүүлбэрт байгаа мэдээлэл нь Хорооны болон Биржийн журам зөрчсөн, эсхүл алдаатай;
		3. Биржээс шаардсан нэмэлт мэдээлэл, баримт бичгийг тогтоосон хугацаанд ирүүлээгүй,
		4. арилжааны гэрээгээр хүлээсэн үүргээ удаа дараа биелүүлээгүй;
		5. тухайн компанийг арилжаанд оролцох эрхийг түр хязгаарласан, хассан;
	11. Бирж нь энэхүү журмын 4.10-т заасан үндэслэлээр худалдах захиалгыг бүртгэхээс татгалзсан тохиолдолд энэ тухай брокерт нэн даруй мэдэгдэнэ.
	12. Уул уурхайн бүтээгдэхүүн худалдах захиалгад дурдсан мэдээллийн үнэн зөвийг худалдагчийн брокер бүрэн хариуцна. Хэрэв мэдээллийн зөрүүтэй, алдаатай байдлаас үүдэн худалдан авагчид хохирол учирсан тохиолдолд худалдагчийн брокер хохирлыг арилгана.
	13. Брокер нь худалдагчаас ирүүлсэн захиалгыг цахим болон цаасан хэлбэрээр баталгаажуулж Архив, албан хэрэг хөтлөлтийн тухай хуулийн дагуу бүртгэл хөтлөн, хадгална.

## БИРЖИД БҮРТГЭГДСЭН ХУДАЛДАХ ЗАХИАЛГАД ӨӨРЧЛӨЛТ ОРУУЛАХ

* 1. Уул уурхайн бүтээгдэхүүний зах зээллийн үнэ буурсан тохиолдолд арилжаа зохион байгуулагдахаас ажлын 2-оос доошгүй өдрийн өмнө дуудах доод үнийг өөрчлөх хүсэлт ирүүлж болно.
	2. Худалдах захиалгад тусгагдсан арилжаа зохион байгуулах он, сар, өдрийг арилжааны төлөвлөгөөтэй уялдуулан Худалдагчтай зөвшилцөж өөрчлөлт оруулж болно.
	3. Бирж нь 4.14, 4.15-т заасан хүсэлтийг арилжаа зохион байгуулагдахаас ажлын 1-ээс доошгүй өдрийн өмнө Гүйцэтгэх захирлын тушаалаар тухайн захиалгад өөрчлөлт оруулж, олон нийтэд нэн даруй өөрийн албан ёсны цахим хуудсаар мэдээлнэ.

## ХУДАЛДАН АВАХ ЗАХИАЛГА, ТҮҮНИЙГ ХҮЛЭЭН АВАХ

* 1. Худалдан авагч нь брокерын хөгжүүлсэн цахим системээр дамжуулж, эсхүл хавсралт 6-д заасан маягтаар худалдан авах захиалга бүртгүүлнэ.
	2. Цаасан хэлбэрээр өгч байгаа тохиолдолд худалдан авагчийн захиалга түүний биелэлтийг брокер нь дараах журмаар баталгаажуулна. Үүнд:
		1. Захиалгыг зөвхөн нөхцөлт болон зах зээлийн захиалга гэсэн төрлөөр хүлээн авна.
		2. Нөхцөлт захиалга гэдэг нь тухайн арилжааны дуудах доод үнээс өсгөж болох дээд үнийн хязгаарыг тогтоох захиалгыг ойлгоно. Энэ тохиолдолд брокер нь тухайн хязгаараас давсан үнийн саналыг цахим системд оруулахгүй.
		3. Зах зээлийн захиалга гэдэг нь тухайн бүтээгдэхүүнийг дуудах доод үнээс эхлэн захиалга биелэх үнэ хүртэл өсгөх захиалгыг ойлгоно.
	3. Брокер нь худалдан авагчийн захиалгыг энэхүү журмын 4.18-д заасан хэлбэрээр захиалга авч байгаа тохиолдолд Хавсралт 6-д заасан маягтын дагуу хүлээн авна. Маягтыг худалдан авагчийн гарын үсгээр баталгаажуулсан байна.
	4. Брокер нь худалдан авагчийн захиалга, түүний мэдээллийн нууцлалыг чандлан хадгалж аливаа ашиг олох зорилгоор ашиглахыг хориглоно.
	5. Худалдан авагч нь брокерын системээр дамжуулж захиалга өгч байгаа тохиолдолд брокер нь худалдан авагчийн дэлгэцийн дүрсний бичлэгийг хийж хадгална.
	6. Худалдан авагч нь брокерын системээр дамжуулж захиалга өгч байгаа тохиолдолд өөрийн бүртгүүлсэн захиалгын үнэн зөв, түүнээс үүсэх үр дагаврыг хариуцна.
	7. Брокер нь өөрийн системийн хэвийн найдвартай байдлыг хангаж ажиллах бөгөөд улирал тутамд системийн аюулгүй байдлын үнэлгээ хийж ажиллана.
	8. Брокерын системийн доголдлоос үүссэн хохирлыг худалдан авагчийн өмнө үл маргах журмаар хариуцна.
	9. Худалдан авагчийн цаасаар өгсөн захиалгыг энэхүү журамд заасны дагуу баталгаажуулаагүй нь тухайн арилжааг хүчингүйд тооцох үндэслэл болохгүй.

# **ТАВ.АРИЛЖААГ ЗОХИОН БАЙГУУЛАХ**

* 1. Худалдагч, худалдан авагч нь Биржийн гишүүн брокероор дамжуулан арилжаанд оролцоно.
	2. Бирж арилжааг ажлын өдрүүдэд 10:00-17:30 цагийн хооронд зохион байгуулна.
	3. Бирж нь уул уурхайн бүтээгдэхүүний захиалгыг худалдагчийн брокероос ирүүлсэн доод үнээс эхлэн цахимаар үнэ хаялцуулан нээлттэйгээр арилжина.
	4. Арилжааны дуудах доод үнийн хамгийн бага өөрчлөлтийн хэмжээ худалдагчийн ирүүлсэн захиалгад өөрөөр тогтоогоогүй тохиолдолд тонн тутамд 0.5 ам.доллар эсхүл 5 юаньтай дүйцэхүйц байна.
	5. Бирж нь худалдахаар зарласан нэг захиалгыг нэг худалдан авагчид худалдана.
	6. Арилжаа нь дараах 3 үе шаттайгаар явагдана:
		1. захиалга бүртгэх үе;
		2. дуудах үе;
		3. хэлцэл хийгдэх үе.
	7. Худалдан авах захиалга бүртгэх үе нь 60 минутын хугацаанд үргэлжлэх бөгөөд энэ үед худалдан авах захиалгыг өөрчлөх эсхүл цуцалж болно.
	8. Захиалга бүртгэх болон дуудах үед Биржийн арилжааны систем худалдан авах захиалгыг үнэ, ижил үнийн хувьд цаг хугацааны дарааллаар эрэмбэлнэ.
	9. Худалдан авагч нь захиалга бүртгэх үед захиалгаа цуцалсан болон оруулаагүй бол дуудах үед захиалга оруулах боломжгүй.
	10. Худалдан авах захиалга бүртгэх үе дууссаны дараа дуудах үе нь 1 минут үргэлжлэх бөгөөд энэ үед үнийг бууруулах, захиалгыг цуцлах боломжгүй.
	11. Дуудах үед хамгийн дээд үнэ шинэчлэгдэх тохиолдол бүрд дуудах үе дахин 1 минутын хугацаагаар сунгагдана .
	12. Дуудах үеийн 1 минутын хугацаанд дээд үнэ шинэчлэгдээгүй тохиолдолд хамгийн дээд үнийн саналаар хэлцэл хийгдэнэ.
	13. Энэхүү журмын 5.12-д заасны дагуу хэлцэл хийгдсэнээр тухайн арилжаа дуусгавар болно.
	14. Брокер нь өөрийн буруутай үйлдэл, эс үйлдэхүйгээр, эсхүл түүний системийн алдаанаас шалтгаалж худалдан авагчийн өгсөн захиалгаас өөр захиалга биржид бүртгүүлж, арилжааны гэрээ байгуулагдсан бол тухайн арилжааны гэрээний үүрэг хариуцлагыг брокер хүлээнэ.

# **ЗУРГАА.ХЭЛЦЛИЙН ТАЙЛАН**

* 1. Бирж нь арилжаа зохион байгуулагдаж дууссанаас хойш ажлын 1 өдрийн дотор арилжааны мэдээг өөрийн албан ёсны цахим хуудсаар мэдээлэх бөгөөд баталгаажсан хэлцлийн тайланг брокерт цахимаар хүргүүлнэ.
	2. Худалдагч талын брокерт хүргүүлэх баталгаажсан хэлцлийн тайланд дараах мэдээлэл тусгагдсан байна. Үүнд:
		1. Хэлцэл хийгдсэн үнэ, хэлцлийн дугаар;
		2. Худалдан авахаар шалгарсан хуулийн этгээдийн албан ёсны нэр, хаяг, утасны дугаар, и-мэйл хаяг;
		3. Арилжааны гэрээ болон төлбөр тооцоотой холбоотой мэдээлэл.
	3. Худалдан авахаар шалгарсан талын брокерт хүргүүлэх баталгаажсан хэлцлийн тайланд дараах мэдээлэл тусгагдсан байна. Үүнд:
		1. Худалдагчийн албан ёсны нэр, хаяг, холбоо барих утасны дугаар, и-мэйл хаяг;
		2. Худалдагч талтай арилжааны гэрээг цаасаар баталгаажуулах хугацаа, хэлцлийн төлбөр төлөх нөхцөл, арилжааны шимтгэл төлөхтэй холбоотой мэдээлэл;
	4. Арилжааны төлбөр тооцоог гүйцэтгэхтэй холбоотой харилцааг тухайлсан журмаар зохицуулна.

# **ДОЛОО.АРИЛЖААНЫ МЭДЭЭЛЛИЙН ИЛ ТОД БАЙДАЛ**

* 1. Бирж нь арилжааны болон ханшийн мэдээллийн сан бүрдүүлж, олон нийтэд арилжааны систем болон цахим хуудсаар дамжуулан тогтмол мэдээлнэ.
	2. Арилжааны мэдээнд дараах мэдээлэл тусгагдсан байна. Үүнд:
		1. Арилжаа зохион байгуулагдсан он, сар, өдөр;
		2. Арилжаанд оролцсон нийт худалдан авах санал гаргагчдын тоо;
		3. Худалдагч хуулийн этгээдийн нэр, албан ёсны хаяг;
		4. Захиалгын бүртгэлийн дугаар;
		5. Доод үнэ;
		6. Хэлцэл хийгдсэн үнэ;
		7. Гэрээний нийт үнийн дүн;
		8. Үнийн өсөлтийн хувь;
		9. Арилжсан уул уурхайн бүтээгдэхүүний төрөл, ангилал, чанарын үзүүлэлт;
	3. Бирж нь арилжааны үнэ, хэмжээ, бүтээгдэхүүний төрөл, ангилал, худалдан авагчийн оршин байгаа улс, арилжаа зохион байгуулагдсан он, сар, өдөр зэрэг үзүүлэлтээр өдөр, долоо хоног, сар, жилээр тогтмол мэдээлнэ.
	4. Биржийн зах зээлийн оролцогчид нь нийтэд зарласнаас бусад мэдээллийг задруулахыг хориглох бөгөөд холбогдох хууль тогтоомжийн дагуу худалдагч, худалдан авагчийн арилжааны мэдээллийн нууцыг чандлан хадгална.

# **НАЙМ.АРИЛЖААГ ЗОГСООХ, ЦУЦЛАХ, ХҮЧИНГҮЙ БОЛГОХ**

* 1. Бирж нь дараах тохиолдолд арилжааг зогсооно. Үүнд:
		1. Арилжааны явцад техникийн саатал болон бусад давагдашгүй хүчин зүйлийн улмаас тухайн арилжааг зохион байгуулах боломжгүй болсон;
		2. Хорооны улсын байцаагчийн албан шаардлага.
	2. Энэхүү журмын 8.1.1-т заасан арилжааг зогсоох нөхцөл байдал арилсан бол арилжааг хэвийн үргэлжлүүлнэ. Уг нөхцөл байдал арилаагүй бол арилжааг цуцалж, дахин зохион байгуулна.
	3. Эрх бүхий этгээдээс 8.1.2-т заасан үндэслэлээр зогсоосон арилжааг үргэлжлүүлэх шийдвэр гарсан бол хэвийн үргэлжлүүлнэ. Хэрэв цуцлах шийдвэр гаргасан бол тухайн арилжааг цуцалж, дахин зохион байгуулна.
	4. Бирж нь хуулиар эрх олгосон төрийн эрх бүхий этгээдийн шийдвэрээр арилжааг хүчингүйд тооцно.

# **ЕС.АРИЛЖААТАЙ ХОЛБООТОЙ МАРГААН**

* 1. Биржийн арилжаанд оролцогч нь Биржээр арилжаатай холбоотой гомдлоо арилжаа хийгдсэнээс хойш 30 хоногийн дотор биржийн дэргэдэх Маргаан таслах зөвлөлд гаргаж болно.
	2. Биржийн Маргаан таслах зөвлөлд гаргах гомдолтой холбоотой зохицуулалтыг нарийвчилсан журмаар зохицуулна.
	3. Энэ журмын 9.1-т заасан хугацаа өнгөрсөн эсхүл Маргаан таслах зөвлөлийн шийдвэрийг эс зөвшөөрвөл гэрээнд өөрөөр заагаагүй бол шүүхийн журмаар гомдлыг шийдвэрлүүлнэ.

# **АРАВ.БУСАД**

* 1. Энэхүү журмыг зөрчсөн арилжаанд оролцогчийн үйлдэл нь гэмт хэргийн болон зөрчлийн шинжгүй бол хяналт шалгалтын журамд заасан хариуцлага хүлээлгэнэ.
	2. Энэхүү журамд тусгагдаагүй арилжаатай холбоотой гэнэтийн үйл явдал үүссэн тохиолдолд Хороотой зөвшилцсөний үндсэн дээр хууль, журамд нийцүүлэн шийдвэрлэнэ.
	3. Энэхүү журмын хэрэгжилтэд Биржийн хяналт шалгалтын алба, дотоод хяналтын нэгж хяналт тавина.

---о0о---

# “Уул уурхайн бүтээгдэхүүний арилжааны журам”-ын

# Хавсралт 1.

## **УУЛ УУРХАЙН БҮТЭЭГДЭХҮҮН ХУДАЛДАХ ЗАХИАЛГА**

|  |  |  |
| --- | --- | --- |
| Огноо:..........................  | Дугаар:.........................  | Улаанбаатар хот |

Бид ........................................................... [уул уурхайн бүтээгдэхүүн худалдагч аж ахуйн нэгж, түүнийг төлөөлж] энэхүү маягт, түүнд хавсаргасан баримт бичгийн үнэн зөвийг бүрэн хариуцах бөгөөд худалдан авагчид хүргэвэл зохих мэдээллийг үнэн зөв, бүрэн тусгасан болно.

|  |  |
| --- | --- |
| **Д/д** | **Уул уурхайн бүтээгдэхүүний худалдагчийн мэдээлэл** |
| 1.1 | Оноосон нэр: |   |
| 1.2 | Бүртгэлтэй улс, улсынбүртгэлийндугаар: |   |
| 1.3 | Регистрийн дугаар: |   |
| 1.4 | Үйл ажиллагааны чиглэл: |   |
| 1.5 | Оршин байх албан ёсны хаяг: */Монгол Улсад төлөөлөгчийн*  *газартай бол* *түүний хаягийг мөн бичнэ/*   |   |
| 1.6 | Шуудангийн болон цахим шуудангийн хаяг, холбоо барихутас:   |   |
| 1.7 | Энэхүү маягттай холбоотой асуудлыг хариуцах этгээдийннэр, албан тушаал, хаяг, холбообарих утас:   |   |
| 1.8 | Компанийн одоогийнгүйцэтгэх удирдлага эсхүлудирдлагын баг /байхгүй бол эрхбүхий албан тушаалтан/-ийн гишүүдийн товч мэдээлэл:   |   |
| 1.9 | Төлбөр, тооцоог гүйцэтгэх банк, дансны мэдээлэл:   |   |
| 1.10 | Худалдан авагчид хүргэвэл зохихнэмэлт мэдээлэл: |   |

|  |  |
| --- | --- |
| **2.** | **Арилжигдах бүтээгдэхүүний мэдээлэл** |
| 2.1 | Арилжигдах бүтээгдэхүүний багц, тоо хэмжээ (тонн): | ..... багц буюу нийт ..... тонн |
| 2.2 | Бүтээгдэхүүн төрөл ангилал: |   |
| 2.3 | Бүтээгдэхүүний чанарын үзүүлэлт:*/Стандарт чанарын үзүүлэлтүүд/* |   |
| 2.4 | Арилжаа зохион байгуулагдах огноо: |   |
| 2.5 | Дуудах доод үнэ, валютын төрөл: |   |
| 2.6 | Дуудах үед үнэ өсгөх хамгийн бага дүн, нэгж (tick size): |   |
| 2.7 | Дэнчингийн хэмжээ: |   |
| 2.8 | Дэнчин байршуулах дансны дугаар: |   |
| 2.9 | Чанарын шинжилгээ хийсэн итгэмжлэгдсэн лабораторийн мэдээлэл:/нэр, хаяг, холбоо барих утас/ |   |
| 2.10 | Итгэмжлэгдсэн лабораторийн шинжилгээний товч дүгнэлт, чанарын үзүүлэлт:  |

|  |
| --- |
| Жишиг үзүүлэлт: |
| Хэмжигдэхүүн | Чанарын үзүүлэлт /Өөрчлөлтийн хувь\*/ |
| Үзүүлэлт 1 |   |
| Үзүүлэлт 2 |   |
| Үзүүлэлт 3 |   |
| Үзүүлэлт 4 |   |

 |
| 2.11 | Бүтээгдэхүүн нийлүүлэх цэг |   |
| 2.12 | Бүтээгдэхүүн хүргэж өгөх сүүлийн хугацаа /огноо/: |   |
| 2.13 | Бүтээгдэхүүн нийлүүлэх хугацаа |   |
| 2.14 |

|  |
| --- |
|  Бүтээгдэхүүн нийлүүлэх хуваарь |
| Нийлүүлэххуваарьт өдөр |   |   |   |
| Төлбөртөлөх хугацаа |   |   |   |
| Нийлүүлэх Хэмжээ /тонн/ |   |   |   |

 |

*/Бид энэхүү маягт болон түүнд хавсаргасан баримт, бичгийг төрийн эрх бүхий байгууллага болон олон нийтэд мэдээллэхийг зөвшөөрч байна/*

**Бүтээгдэхүүн арилжих захиалга хүргүүлсэн:**

Овог, нэр: .....................................

 Албан тушаал: “.....................................” ХХК/ХК-ийн

................................

 Гарын үсэг:

 (Тамга/тэмдэг)

**ТУСГАЙ ТЭМДЭГЛЭЛ** /зөвхөн Биржийн албан хэрэгцээнд/

|  |  |  |
| --- | --- | --- |
| Захиалга хүлээн авсан | Захиалга хүлээн авсан | Захиалга, түүнд  |
| ажилтны овог, нэр: | огноо, цаг, минут: | хавсаргасан баримтын  |
|  |  | тоо /нүүрээр/: |
|  |  |  |  |
|  |  |  |  |

---о0о---

“Уул уурхайн бүтээгдэхүүний арилжааны журам”-ын

Хавсралт 2.

## **УУЛ УУРХАЙН БҮТЭЭГДЭХҮҮНИЙ ФОРВАРД ГЭРЭЭНИЙ**

## **АРИЛЖААНЫ ЗАР**

|  |  |  |
| --- | --- | --- |
| 1 | Худалдагч этгээдийн нэр |   |
| 2 | Арилжаа зохион байгуулагдах огноо, цаг |   |
| 3 | Уул уурхайн бүтээгдэхүүний төрөл, ангилал  |   |
| 4 | Чанарын үзүүлэлт |

|  |  |
| --- | --- |
| *Хэмжигдэхүүн* | *Чанарын үзүүлэлт* |
|  |  |
|  |  |
|  |  |
|  |  |
|  |  |

 |
| 5 | Багцын тоо, нийт хэмжээ |   |
| 6 | Дуудах доод үнэ, валютын төрөл  |   |
| 7 | Дуудах үед үнэ өсгөх хамгийн бага дүн |   |
| 8 | Гэрээ дуусгавар болох хугацаа |   |
| 9 | Хүргэлт хийх хугацаа, нөхцөл /хэсэгчилж хүргэлт хийх тохиолдолд хүргэлтийн хуваарь/ |   |
| 10 | Бүтээгдэхүүн нийлүүлэх цэг  |   |
| 11 | Тээвэрлэлтийн төрөл |   |
| 12 | Дэнчингийн хэмжээ |   |
| 13 | Дэнчин байршуулах банкны дансны мэдээлэл, валютын төрөл |   |
| 14 | Худалдан авагчид хүргэвэл зохих нэмэлт мэдээлэл |   |
| 15 | Биржийн мэдээллийн ажилтантай холбоо барих утасны дугаар |   |

**БҮТЭЭГДЭХҮҮН НИЙЛҮҮЛЭХ ХУВААРЬ**

|  |  |  |  |  |
| --- | --- | --- | --- | --- |
| Бүтээгдэхүүннийлүүлэх хугацаа |  |  |  |  |
| Төлбөр төлөх хугацаа |   |   |   |   |
| Нийлүүлэх хэмжээ /тонн/ |   |   |   |   |

*Энэхүү маягтад тусгасан мэдээллийн үнэн зөвийг худалдагч тал бүрэн хариуцна. Хэрэв Монгол, Англи, Хятад зар дахь мэдээлэл хоорондоо зөрөх тохиолдолд Монгол хэл дээрх зарыг зөв гэж үзнэ.*

***TRADING ADVERTISEMENT FOR FORWARD CONTRACT OF MINING PRODUCTS***

|  |  |  |
| --- | --- | --- |
| *1* | *Seller’s name* |  |
| *2* | *Auction date and, time* |  |
| *3* | *Type and classification of mining product* |  |
| *4* | *Quality estimation* |

|  |  |
| --- | --- |
| *Measurements* | *Quality index* |
|  |  |
|  |  |
|  |  |
|  |  |
|  |  |
|  |  |

 |
| *5* | *Number of lots and, total weight* |  |
| *6* | *Bid opening bid price and, currency type* |  |
| *7* | *minimum amount to increase the bid price during the auction /tick size/* |  |
| *8* |  *Termination date of the contract* |  |
| *9* | *The delivery date and, type of incoterms* |  |
| *10* | *point of delivery* |  |
| *11* | *Transportation type* |  |
| *12* | *Amount of collateral* |  |
| *13* | *Bank account info for collateral and, its currency type* |  |
| *14* | *Additional information for buyers* |  |
| *15* | *contact information for further enquiries* |  |

**Product supply schedule**

|  |  |  |  |  |
| --- | --- | --- | --- | --- |
| Expected product supply date |  |  |  |  |
| Expected payment date |   |   |   |   |
| Expected supply amount /tons/ |   |   |   |   |

*The seller shall be fully responsible for the accuracy of the entire information provided in this form. If there is any conflict between the advertisement form of Mongolian, English and Chinese,*

*the Mongolian version shall be prevailed.*

*矿产品远期合同交易公告*

|  |  |  |
| --- | --- | --- |
| *1* | *卖方公司名称* |  |
| *2* | *电子交易日期、交易时间* |  |
| *3* | *矿产品种类* |  |
| *4* | *煤炭质量指标，标准* |  | *种类* | *质量标准* |  |
|  |  |
|  |  |
|  |  |
|  |  |
|  |  |
|  |  |
| *5* | *煤炭交易批量* |  |
| *6* | *起拍价* |  |
| *7* | *拍卖时最低加价金额* |  |
| *8* | *合同终止期限* |  |
| *9* | *供货时间* |  |
| *10* | *供货地点* |  |
| *11* | *运输方式* |  |
| *12* | *保证金* |  |
| *13* | *保证金存入账户信息，币种* |  |
| *14* | *其他信息* |  |
| *15* | *交易所联系人电话*  |  |

**产品供应时间表**

|  |  |  |  |  |
| --- | --- | --- | --- | --- |
| 产品供应期限 |  |  |  |  |
| 付款期限 |   |   |   |   |
| 供应量（吨） |   |   |   |   |

*卖方对本表格中提供的信息真实性负全部责任。  如果蒙古文、英文、中文广告中的信息不一致，官方认为蒙古文广告为主的。*

## **УУЛ УУРХАЙН БҮТЭЭГДЭХҮҮНИЙ СПОТ ГЭРЭЭНИЙ**

## **АРИЛЖААНЫ ЗАР**

|  |  |  |
| --- | --- | --- |
| 1 | Худалдагч этгээдийн нэр |   |
| 2 | Арилжаа зохион байгуулагдах огноо, цаг |   |
| 3 | Уул уурхайн бүтээгдэхүүний төрөл, ангилал  |   |
| 4 | Чанарын үзүүлэлт |

|  |  |
| --- | --- |
| *Хэмжигдэхүүн* | *Чанарын үзүүлэлт* |
|  |  |
|  |  |
|  |  |
|  |  |
|  |  |

 |
| 5 | Багцын тоо, нийт хэмжээ |   |
| 6 | Дуудах доод үнэ, валютын төрөл  |   |
| 7 | Дуудах үед үнэ өсгөх хамгийн бага дүн |   |
| 8 | Бүтээгдэхүүнийг байршуулсан итгэмжлэгдсэн агуулах, терминал  |   |
| 9 | Хүргэлт хийх хугацаа, нөхцөл  |   |
| 10 | Бүтээгдэхүүн нийлүүлэх цэг  |   |
| 11 | Тээвэрлэлтийн төрөл  |   |
| 12 | Дэнчингийн хэмжээ |   |
| 13 | Дэнчин байршуулах банкны дансны мэдээлэл, валютын төрөл |   |
| 14 | Худалдан авагчид хүргэвэл зохих нэмэлт мэдээлэл |   |
| 15 | Биржийн мэдээллийн ажилтантай холбоо барих утасны дугаар |   |

*Энэхүү маягтад тусгасан мэдээллийн үнэн зөвийг худалдагч тал бүрэн хариуцна. Хэрэв Монгол, Англи, Хятад зар дахь мэдээлэл хоорондоо зөрөх тохиолдолд Монгол хэл дээрх зарыг зөв гэж үзнэ.*

***TRADING ADVERTISEMENT FOR SPOT CONTRACT OF MINING PRODUCTS***

|  |  |  |
| --- | --- | --- |
| *1* | *Seller’s name* |  |
| *2* |  *Auction date and, time* |  |
| *3* | *Type and classification of mining product* |  |
| *4* | *Quality estimation* |

|  |  |
| --- | --- |
| *Measurements* | *Quality Index* |
|  |  |
|  |  |
|  |  |
|  |  |
|  |  |

 |
| *5* | *Number of lots and, total weight* |  |
| *6* | *Bid opening price and, currency* |  |
| *7* | *minimum amount to increase the bid price during the auction /tick size/* |  |
| *8* | *The accredited warehouse and terminal* |  |
| *9* | *The delivery date and, type of incoterms* |  |
| *10* |  *point of delivery* |  |
| *11* | *Transportation type* |  |
| *12* | *Amount of collateral* |  |
| *13* | *Bank account info for collateral and, its currency type* |  |
| *14* | *Additional information for buyers* |  |
| *15* | *contact information for further enquiries* |  |

*The seller shall be fully responsible for the accuracy of the entire information provided in this form. If there is any conflict between the advertisement form of Mongolian, English and Chinese,*

*the Mongolian version shall be prevailed.*

矿产品现货合同交易公告

|  |  |  |
| --- | --- | --- |
| 1  | 卖方公司名称  |   |
| 2  | 电子交易日期、交易时间  |   |
| 3  | 矿产品种类  |          |
|     4  |     质量指标，标准  |   | 种类  | 质量标准  |   |
|   |   |
|   |   |
|   |    |
|   |   |
|   |   |
| 5  | 交易批量  |   |
| 6  | 起拍价  |   |
| 7  | 拍卖时最低加价金额  |   |
| 8  | 产品存放的授权仓库、园区  |          |
| 9  | 供货时间  |   |
| 10  | 供货地点  |   |
| 11  | 运输方式  |   |
| 12  | 保证金  |   |
| 13  |   保证金存入账户信息，币种  |   |
| 14 | 其他信息  |  |
| 15 | 交易所联系人电话  |  |

*卖方对本表格中提供的信息真实性负全部责任。* 如果蒙古文、英文、中文广告中的信息不一致，官方认为蒙古文广告为主的。

*“Уул уурхайн бүтээгдэхүүний арилжааны журам”-ын*

*Хавсралт 3.*

## **АГУУЛАХЫН БАРИМТ**

**№ ….**

1. …. он …. сар …. өдөр

|  |  |
| --- | --- |
| 1. **Бүтээгдэхүүний мэдээлэл**
 |  |
|  1.1 Бүтээгдэхүүний нэр |  |
|  1.2 Бүтээгдэхүүний код |  |
|  1.3 Хэмжээ (тонн, ш) |  |
|  1.4 Бүтээгдэхүүнийг хадгалсан агуулахын дугаар |  |
| 1. **Харилцагчийн мэдээлэл**
 |  |
| * 1. Худалдагчийн нэр
 |  |
| * 1. Регистрийн дугаар
	2. Брокерын компанийн нэр
	3. Брокерын нэр
 |  |
|  |
|  |
| * 1. Тээвэрлэгчийн мэдээлэл
 |  |
|  2.6 Худалдан авагч тодорхой бол нэр |  |
| 1. **Агуулахын мэдээлэл**
 |  |
|  3.1 Нэр |  |
|  3.2 Утас  |  |
|  3.3 Агуулахын дугаар |  |
|  |  |
|  |  |

*“Уул уурхайн бүтээгдэхүүний арилжааны журам”-ын*

*Хавсралт 4.*

## **ХУДАЛДАГЧААР БҮРТГҮҮЛЭХЭД БҮРДҮҮЛЭХ БАРИМТ БИЧГИЙН ЖАГСААЛТ**

|  |  |  |
| --- | --- | --- |
| **№** | **Баримт бичгийн төрөл**  | **Хуудасны тоо**  |
| 1 | Монгол Улсын хуулийн этгээдийн улсын бүртгэлийн гэрчилгээний нотариатаар гэрчлүүлсэн хуулбар; |  |
| 2 | Ашигт малтмалын хүчин төгөлдөр тусгай зөвшөөрлийн гэрчилгээний нотариатаар гэрчлүүлсэн хуулбар; (боловсруулах үйлдвэрийн хувьд ашигт малтмалын тусгай зөвшөөрөл эзэмшигчтэй байгуулсан гэрээ) |  |
| 3 | Техник, эдийн засгийн үндэслэл |  |
| 4 | Тухайн жилийн уулын ажлын төлөвлөгөө болон өмнөх жилийн уулын ажлын тайлан; (жич: боловсруулах үйлдвэрийн үйл ажиллагаа эрхэлдэг Монгол Улсын хуулийн этгээдэд хамаарахгүй) |  |
| 5 | Сүүлийн 1 жилийн аудитлагдсан санхүүгийн тайлан;  |  |
| 6 | Компанийн үйл ажиллагаа, бизнес төлөвлөгөөний танилцуулга; |  |
| 7 | Эрх бүхий этгээдээр итгэмжлэгдсэн тээвэр, агуулах талбай, лабораторитай гэрээ байгуулсан. |  |
| 8 | Брокертой байгуулсан гэрээ |  |
| 9  |  Өр төлбөртэй эсэх шүүхийн шийдвэр гүйцэтгэх байгууллагын лавлагаа |  |
| 10 | Сүүлийн 1 жилийн татвар төлөлтийн лавлагаа  |  |
| 11 | Сүүлийн 1 жилийн нийгмийн даатгалын шимтгэл төлөлтийн лавлагаа  |  |

*“Уул уурхайн бүтээгдэхүүний арилжааны журам”-ын*

*Хавсралт 5.*

## **ХУДАЛДАН АВАГЧААР БҮРТГҮҮЛЭХЭД БҮРДҮҮЛЭХ БАРИМТ БИЧГИЙН ЖАГСААЛТ**

|  |  |  |
| --- | --- | --- |
| **№** | **Баримт бичгийн төрөл**  | **Хуудасны тоо**  |
| 1 | Хуулийн этгээдийн улсын бүртгэлийн гэрчилгээний хуулбар (монгол эсхүл англи хэл дээрх баталгаат орчуулгын хамт) |  |
| 2 | Харилцагч банкны дансны тодорхойлолт (монгол эсхүл англи хэл дээрх баталгаат орчуулгын хамт) |  |
| 3 | Монгол Улсад бүртгэлтэй төлөөлөгчийн газартай бол холбогдох мэдээлэл (монгол эсхүл англи хэл дээрх баталгаат орчуулгын хамт) |  |
| 4 | Брокертой байгуулсан гэрээ  |  |
| 5  | Биржээс шаардлагатай гэж үзсэн бусад |  |

*“Уул уурхайн бүтээгдэхүүний арилжааны журам”-ын*

*Хавсралт 6.*

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ БРОКЕРЫН КОМПАНИЙН ХУДАЛДАН АВАГЧИЙН

## ЗАХИАЛГЫН ДААЛГАВАР

Захиалга өгсөн 20... оны ... сарын ... өдрийн .... цаг .... минут

|  |  |  |  |  |  |
| --- | --- | --- | --- | --- | --- |
| Арилжааны өдөр, цаг | Худалдагч компанийн нэр | Уул уурхайн бүтээгдэхүүний төрөл, ангилал | Уул уурхайн бүтээгдэхүүний | Захиалгын төрөл, нөхцөл | Захиалын биелэлт |
| багц | багцын үнэ | багц | багцын үнэ |
|  |  |  |  |  |  |  |  |
|  |  |  |  |  |  |  |  |

Захиалга нэгтгэсэн ---------------------/гарын үсэг/

Захиалга хянасан--------------------/гарын үсэг/